CELEX: 32021D0331(02)
Language: hr
Date: 2020-12-16 00:00:00
Title: Odluka Komisije оd 16. prosinca 2020. kojom se središnjem administratoru Dnevnika transakcija Europske unije nalaže da unese promjene nacionalnih tablica dodjele emisijskih jedinica Njemačke u Dnevnik transakcija Europske unije 2021/C 115/02

31.3.2021   
               
               
                  HR
               
               
                  Službeni list Europske unije
               
               
                  C 115/12
               
            
         ODLUKA KOMISIJE
         оd 16. prosinca 2020.
         kojom se središnjem administratoru Dnevnika transakcija Europske unije nalaže da unese promjene nacionalnih tablica dodjele emisijskih jedinica Njemačke u Dnevnik transakcija Europske unije
         (2021/C 115/02)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Direktivu 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Unije i o izmjeni Direktive Vijeća 96/61/EZ (1),
         uzimajući u obzir Uredbu Komisije (EU) br. 389/2013 od 2. svibnja 2013. o uspostavi Registra Unije u skladu s Direktivom 2003/87/EZ Europskog parlamenta i Vijeća, odlukama br. 280/2004/EZ i br. 406/2009/EZ Europskog parlamenta i Vijeća i o ukidanju uredbi Komisije (EU) br. 920/2010 i (EU) br. 1193/2011 (2), a posebno njezin članak 52. stavak 2. drugi podstavak,
         budući da:
         
                     (1)
                  
                  
                     Komisija je 27. travnja 2011. donijela Odluku 2011/278/EU (3) o utvrđivanju prijelaznih propisa na razini Unije za usklađenu besplatnu dodjelu emisijskih jedinica na temelju članka 10.a Direktive 2003/87/EZ.
                  
               
                     (2)
                  
                  
                     Komisija je 5. rujna 2013. donijela Odluku 2013/448/EU (4) o nacionalnim provedbenim mjerama za prijelaznu besplatnu dodjelu emisijskih jedinica stakleničkih plinova za razdoblje 2013.–2020.
                  
               
                     (3)
                  
                  
                     Odlukom 2014/9/EU (5) Komisija je izmijenila odluke 2010/2/EU i 2011/278/EU (6) u odnosu na popis sektora i podsektora koji se smatraju izloženima značajnom riziku od istjecanja ugljika (dalje u tekstu „popis sektora izloženih riziku od istjecanja ugljika”).
                  
               
                     (4)
                  
                  
                     Odlukama C(2013) 9281 (7), C(2014) 123 (8), C(2014) 674 (9) i C(2014) 1167 (10) Komisija je središnjem administratoru Dnevnika transakcija Europske unije naložila da unese nacionalne tablice dodjele emisijskih jedinica i revidirane nacionalne tablice dodjele Belgije, Bugarske, Češke, Danske, Njemačke, Estonije, Irske, Grčke, Španjolske, Francuske, Hrvatske, Italije, Cipra, Latvije, Litve, Luksemburga, Mađarske, Nizozemske, Austrije, Poljske, Portugala, Rumunjske, Slovenije, Slovačke, Finske, Švedske i Ujedinjene Kraljevine u Dnevnik transakcija Europske unije.
                  
               
                     (5)
                  
                  
                     Komisija je Odlukom C(2019) 4184 središnjem administratoru naložila da izmijeni nacionalnu tablicu dodjele emisijskih jedinica Njemačke nakon obavijesti Njemačke službe za trgovanje emisijskim jedinicama kojom je obuhvaćeno postrojenje za polimerizaciju DE-210619. Međutim, podaci dostavljeni za izračun besplatne dodjele temeljili su se na netočnoj bilanci topline između potpostrojenja s istjecanjem ugljika i potpostrojenja bez istjecanja ugljika, što je dovelo do dodjele 1 876 emisijskih jedinica manje. Stoga je u skladu s člankom 52. stavkom 2. prvim podstavkom Uredbe (EU) br. 389/2013 Njemačka dopisom od 5. listopada 2020. obavijestila Komisiju o promjenama svoje nacionalne tablice dodjele emisijskih jedinica u pogledu postrojenja DE-210619.
                  
               
                     (6)
                  
                  
                     Komisija je Odlukom C(2019) 4184 središnjem administratoru naložila da izmijeni nacionalnu tablicu dodjele emisijskih jedinica Njemačke nakon obavijesti Njemačke službe za trgovanje emisijskim jedinicama kojom je obuhvaćeno postrojenje za polimerizaciju DE-210620. Međutim, podaci dostavljeni za izračun besplatne dodjele temeljili su se na netočnoj bilanci topline između potpostrojenja s istjecanjem ugljika i potpostrojenja bez istjecanja ugljika, što je dovelo do dodjele 3 217 emisijskih jedinica manje. Stoga je u skladu s člankom 52. stavkom 2. prvim podstavkom Uredbe (EU) br. 389/2013 Njemačka dopisom od 5. listopada 2020. obavijestila Komisiju o promjenama svoje nacionalne tablice dodjele emisijskih jedinica u pogledu postrojenja DE-210620.
                  
               
                     (7)
                  
                  
                     Komisija smatra da su priopćene promjene nacionalne tablice dodjele emisijskih jedinica Njemačke u skladu s Direktivom 2003/87/EZ i Odlukom 2011/278/EU. Stoga bi središnjem administratoru Dnevnika transakcija Europske unije trebalo naložiti da unese te promjene u Dnevnik transakcija Europske unije,
                  
               ODLUČILA JE:
         
            Jedini članak
            Središnji administrator Dnevnika transakcija Europske unije unosi promjene nacionalne tablice dodjele emisijskih jedinica Njemačke kako je navedeno u Prilogu.
         
         
            Sastavljeno u Bruxellesu 16. prosinca 2020.
            
               
                  Za Komisiju
               
               Frans TIMMERMANS
               
                  Izvršni potpredsjednik
               
            
         
         
            (1)  SL L 275, 25.10.2003., str. 32.
         
         
            (2)  SL L 122, 3.5.2013., str. 1.
         
         
            (3)  Odluka Komisije 2011/278/EU od 27. travnja 2011. o utvrđivanju prijelaznih propisa na razini Unije za usklađenu besplatnu dodjelu emisijskih jedinica na temelju članka 10.a Direktive 2003/87/EZ Europskog parlamenta i Vijeća (SL L 130, 17.5.2011., str. 1.).
         
            (4)  Odluka Komisije 2013/448/EU оd 5. rujna 2013. o nacionalnim provedbenim mjerama za prijelaznu besplatnu dodjelu emisijskih jedinica stakleničkih plinova u skladu s člankom 11. stavkom 3. Direktive 2003/87/EZ Europskog parlamenta i Vijeća (SL L 240, 7.9.2013., str. 27.).
         
            (5)  Odluka Komisije 2014/9/EU od 18. prosinca 2013. o izmjeni odluka 2010/2/EU i 2011/278/EU u odnosu na sektore i podsektore koji se smatraju izloženima značajnom riziku od istjecanja ugljika (SL L 9, 14.1.2014., str. 9.).
         
            (6)  Odluka Komisije 2010/2/EU od 24. prosinca 2009. o utvrđivanju, u skladu s Direktivom 2003/87/EZ Europskog parlamenta i Vijeća, popisa sektora i podsektora koji se smatraju izloženima značajnom riziku od istjecanja ugljika (SL L 1, 5.1.2010., str. 10.).
         
            (7)  Odluka Komisije C(2013) 9281 od 18. prosinca 2013. kojom se središnjem administratoru Dnevnika transakcija Europske unije nalaže da unese nacionalne tablice dodjele emisijskih jedinica Austrije, Grčke, Irske, Latvije, Nizozemske, Portugala, Švedske i Ujedinjene Kraljevine u Dnevnik transakcija Europske unije.
         
            (8)  Odluka Komisije C(2014) 123 od 17. siječnja 2014. kojom se središnjem administratoru Dnevnika transakcija Europske unije nalaže da unese nacionalne tablice dodjele emisijskih jedinica Češke, Danske, Francuske, Litve, Mađarske i Slovačke u Dnevnik transakcija Europske unije.
         
            (9)  Odluka Komisije C(2014) 674 od 12. veljače 2014. kojom se središnjem administratoru Dnevnika transakcija Europske unije nalaže da unese nacionalne tablice dodjele emisijskih jedinica Belgije, Njemačke, Estonije, Luksemburga, Slovenije i Finske u Dnevnik transakcija Europske unije.
         
            (10)  Odluka Komisije C(2014) 1167 od 26. veljače 2014. kojom se središnjem administratoru Dnevnika transakcija Europske unije nalaže da unese nacionalne tablice dodjele emisijskih jedinica Bugarske, Španjolske, Hrvatske, Italije, Cipra, Latvije, Poljske, Rumunjske i Ujedinjene Kraljevine u Dnevnik transakcija Europske unije.
      
      
         
            PRILOG
            
               Promjene nacionalne tablice dodjele emisijskih jedinica za razdoblje 2013.–2020. u skladu s člankom 10.a Direktive 2003/87/EZ (nacionalne provedbene mjere)
            
            
               Država članica: Njemačka
            
            Izmijenjene količine za dodjelu u nacionalnoj tablici dodjele emisijskih jedinica za navedena su postrojenja sljedeće:
            
                        Identifikacijska oznaka postrojenja (novi sudionici i postrojenja koja se zatvaraju)
                     
                     
                        Identifikacijska oznaka postrojenja (registar Unije)
                     
                     
                        Naziv operatera
                     
                     
                        Naziv postrojenja
                     
                     
                        Količina za dodjelu
                     
                     
                        Količina za dodjelu izmijenjena prema podacima za nove sudionike i postrojenja koja se zatvaraju, po postrojenju
                     
                  
                        2013.
                     
                     
                        2014.
                     
                     
                        2015.
                     
                     
                        2016.
                     
                     
                        2017.
                     
                     
                        2018.
                     
                     
                        2019.
                     
                     
                        2020.
                     
                  
                        DE-new-14616-0168
                     
                     
                        210619
                     
                     
                        Dow Olefinverbund GmbH
                     
                     
                        Polyethylen – Anlage / Train 4, Leuna
                     
                     
                        0
                     
                     
                        0
                     
                     
                        0
                     
                     
                        0
                     
                     
                        0
                     
                     
                        2 654 
                     
                     
                        2 565 
                     
                     
                        2 478 
                     
                     
                        7 697 
                     
                  
                        DE-new-14616-0169
                     
                     
                        210620
                     
                     
                        Dow Olefinverbund GmbH
                     
                     
                        Polyethylen-Anlage / Train 5, Leuna
                     
                     
                        0
                     
                     
                        0
                     
                     
                        0
                     
                     
                        0
                     
                     
                        0
                     
                     
                        8 012 
                     
                     
                        7 484 
                     
                     
                        6 974 
                     
                     
                        22 470